Shane Dawson

Shane Dawson (rodený Shane Yaw; * 19. júl 1988, Long Beach, Kalifornia, USA) je americký komik a herec na sieti YouTube. Dawson je známy ako tvorca komediálnych videí s mnohými vlastnými postavami (ako napríklad Shananay, Ned the Nerd, S. Deezy a teta Hilda), v preoblečení za známych ľudí (ako Paris Hilton, Miley Cyrusová a Sarah Palin), ale aj tvorca paródií na populárne hudobné videá ako Telephone Dudes Version (Ned the Nerd) a Last Sunday Night (Aunt Hilda). Od 7. marca 2011 je jeho hlavný YouTube kanál v poradí 3. s najväčším odberom vôbec, hneď po kanáloch Nigahiga a RayWilliamJohnson. Dawson si dovtedy rozšíril tvorbu vytvorením druhého kanála (8. najodberanejší) kde uverejňuje video blogy a seriál "Ask Shane", ktorý presunul na jeho hlavný kanál 26. februára 2011. Je jediným "YouTuberom", ktorý má 2 kanály v tridsiatke najodberanejších kanálov na sieti Youtube.

Dawsonova kariéra začala keď chcel s niekoľkými priateľmi na strednej škole radšej robiť videá ako domáce úlohy. Dawsonove prvé videá na Youtube boli úlohy, ktoré neurobil na strednej.

V novembri 2009 účinkoval v Attack of the Show! V 2010 ho časopis Forbes vyhlásil za ich 25. najpopulárnejšiu celebritu.

Osobný život 
Dawson vyrástol na Long Beach v Kalifornii, kde navštevoval Lakewood High School. Dawson sa ukázal vo videu, kde mal ako násťročný nadváhu, bol šikanovaný a zbitý svojim otcom, alkoholikom, ktorý opustil ich rodinu. Odvtedy zhodil 70 kíl. Shane má dvoch psov - Uno a Honey, a jednu mačku - Cheeto. Často ich je možné vidieť vo videách. Jeho súčasný partner je Ryland Adams, taktiež youtuber. 

Kedysi pracoval v Jenny Craig, Inc. spolu s jeho matkou a bratom, ale keď nahral video kde tancoval pri tyči v budove kde pracoval, vyhodili ho. Jeho mama, brat a približne 6 ďalších kolegov, ktorí sa tiež objavili vo videu, boli vyhodení po zhliadnutí videa spoločnosťou.

YouTube kanály 
Shane Dawson uverejňuje nové videá na hlavnom kanáli, ShaneDawsonTV, každú sobotu a video blogy na jeho druhom kanáli, ShaneDawsonTV2, počas týždňa. Každý pondelok uverejňuje aj internetový seriál "Ask Shane", kde odpovedá na otázky od jeho divákov. Tento seriál je podobný s predchádzajúcim, "Viewer Orgy Party", ktorý momentálne uverejňuje len približne raz za mesiac. Jeho tretí YouTube kanál s názvom Shane je určený pre nijak neupravované videá priamo z jeho iPhonu. Tento kanál začal používať v máji 2010. Tiež vytvoril nový seriál nazvaný "Shane and friends" na jeho hlavnom kanáli, ktorý robí raz za mesiac. Obsahuje rady a iný materiál v podaní všetkých jeho postáv. Shane často spolupracuje s ďalšími "YouTubermi" alebo sa objavuje v ich videách, napríklad u BrittaniLouiseTaylor, TheFineBros, JoeNationTV a ijustine.

SD High 
V auguste 2010 oznámil, že napíše pilotný diel pre televízny seriál o ňom na strednej škole, v ktorom bude on a jeho hlavné postavy z predchádzajúcich videí a uverejní ho na hlavnom kanáli.

Ocenenia 
Shane Dawson bol nominovaný na rôzne ocenenia. 9. augusta 2010 Dawson vyhral cenu Choice Web Star na udeľovaní cien Teen Choice Awards 2010. Hoci táto kategória nebola zahrnutá v odovzdávaní cien, Dawson to uviedol vo videu, ktoré uverejnil na YouTube na druhý deň ako "It was just great to be nominated and at the show itself". V tejto kategórii boli nominovaní aj jeho priatelia z YouTube – Justine Ezarik, Charles Trippy, Lucas Cruikshank, známy ako postava Fred, a spevák Greyson Chance.

Odkazy 
 ShaneDawsonTV, hlavný YouTube kanál
 Oficiálna webstránka

Filmoví herci USA
Komici USA
Osobnosti z Long Beach